wannaphong/clean_thaiwikipedia huggingface dataset:
# กลศาสตร์ภาวะต่อเนื่อง
กลศาสตร์ภาวะต่อเนื่อง  เป็นสาขาหนึ่งของกลศาสตร์ที่ศึกษาเกี่ยวกับความเครียดและการถ่ายทอดแรงผ่านวัสดุที่ใช้เป็นแบบจำลองสำหรับตัวกลางแบบต่อเนื่อง (หรือเรียกว่า ภาวะต่อเนื่อง) แทนที่จะเป็นอนุภาคแบบไม่ต่อเนื่อง โดยโอกุสแต็ง-หลุยส์ โคชี ได้เป็นคนแรกที่คิดค้นแบบจำลองดังกล่าวในคริสต์ศตวรรษที่ 19

กลศาสตร์ภาวะต่อเนื่องศึกษาเกี่ยวกับวัตถุเปลี่ยนรูป ซึ่งตรงข้ามกับวัตถุแข็งเกร็ง โดยในแบบจำลองภาวะต่อเนื่องจะถือว่าสารของวัตถุจะอัดแน่นอยู่ในพื้นที่ทั้งหมดของสารอย่างสมบูรณ์ ซึ่งจะช่วยให้คำอธิบายที่แม่นยำพอเกี่ยวกับสสารได้ในมาตราส่วนที่ยาวกว่าของระยะห่างระหว่างอะตอมได้ หากไม่สนใจข้อเท็จจริงที่ว่าสสารนั้นเกิดจากอะตอม แนวคิดของตัวกลางแบบต่อเนื่องนี้ช่วยให้สามารถทำการวิเคราะห์สสารขนาดใหญ่โดยการรู้เองได้โดยใช้สมการเชิงอนุพันธ์ที่อธิบายถึงพฤติกรรมของสสารดังกล่าวตามกฎการอนุรักษ์ เช่น การอนุรักษ์มวล การอนุรักษ์โมเมนตัม และการอนุรักษ์พลังงาน โดยข้อมูลเกี่ยวกับวัสดุแต่ละอย่างจะอธิบายในความสัมพันธ์ก่อตั้ง (constitutive relationship)

กลศาสตร์ภาวะต่อเนื่องจะวิเคราะห์เกี่ยวกับสมบัติของของแข็งและของไหลโดยไม่ขึ้นกับระบบพิกัดที่ใช้ในการสังเกต ซึ่งสมบัติเหล่านี้จะแทนด้วยเทนเซอร์ ซึ่งเป็นวัตถุทางคณิตศาสตร์ที่มีคุณสมบัติโดดเด่นเนื่องจากไม่ขึ้นกับระบบพิกัดใด ทำให้สามารถนิยามสมบัติทางกายภาพ ณ จุดใดก็ได้ในภาวะต่อเนื่อง ตามฟังก์ชันต่อเนื่องซึ่งเป็นหลักการทางคณิตศาสตร์ โดยทฤษฎีของสภาพยืดหยุ่น สภาพพลาสติก และกลศาสตร์ของไหลก็มีพื้นฐานมาจากแนวคิดของกลศาสตร์ภาวะต่อเนื่องด้วยเช่นกัน
# ความปั่นป่วน
ในพลศาสตร์ของไหล ความปั่นป่วน  หรือ การไหลแบบปั่นป่วน  เป็นการเคลื่อนที่ของของไหลที่เกิดจากการเปลี่ยนแปลงความดันและความเร็วการไหลแบบอลวน ซึ่งตรงข้ามกับการไหลแบบราบเรียบที่เกิดขึ้นเมื่อของไหลเคลื่อนที่แยกชั้นกันแบบขนาน โดยไม่มีการปะปนกันระหว่างในแต่ละชั้น

ความปั่นป่วนสามารถพบได้ในปรากฏการณ์ต่าง ๆ ในชีวิตประจำวัน เช่น คลื่นหัวแตก แม่น้ำที่ไหลอย่างรวดเร็ว เมฆพายุลูกคลื่น หรือควันจากปล่องไฟ และการไหลของของไหลส่วนใหญ่ที่เกิดขึ้นตามธรรมชาติหรือที่สร้างขึ้นเพื่อประยุกต์ใช้ในด้านวิศวกรรมจะเป็นการไหลแบบปั่นป่วน ความปั่นป่วนเกิดจากพลังงานจลน์ที่มีมากเกินไปในส่วนของการไหลของของไหล ซึ่งมีมากกว่าปรากฏการณ์การหน่วงที่เกิดจากความหนืดของของไหล ด้วยเหตุนี้ ความปั่นป่วนจึงมักพบได้บ่อยกว่าในของไหลที่มีความหนืดต่ำ โดยทั่วไปแล้ว ในการไหลแบบปั่นป่วน กระแสวนแบบไม่แน่นอนจะเกิดขึ้นในหลายขนาดซึ่งจะมีปฏิกิริยากับกระแสวนอื่น ทำให้เกิดแรงต้านเนื่องจากผลกระทบจากแรงเสียดทานมีเพิ่มมากขึ้น ซึ่งจะเพิ่มพลังงานที่ต้องใช้ในการสูบของไหลผ่านท่อ

ขีดเริ่มต้นของความปั่นป่วนสามารถทำนายได้จากค่าของตัวเลขไร้หน่วยที่เรียกว่า ตัวเลขเรย์โนลด์ ซึ่งเป็นอัตราส่วนของพลังงานจลน์ต่อการหน่วงเนื่องจากความหนืดในการไหลของของไหล อย่างไรก็ตาม การวิเคราะห์เกี่ยวกับความปั่นป่วนในทางฟิสิกส์อย่างละเอียดเป็นสิ่งที่ยุ่งยากและซับซ้อนมาเป็นเวลานาน และปฏิกิริยาที่เกิดภายในความปั่นป่วนก็ถือเป็นปรากฏการณ์ที่มีความซับซ้อนเป็นอย่างมาก โดยริชาร์ด ไฟน์แมน ได้อธิบายไว้ว่าความปั่นป่วนเป็นปัญหาที่สำคัญที่สุดซึ่งยังแก้ไม่ได้ในฟิสิกส์ดั้งเดิม

ความเข้มข้นของความปั่นป่วนนั้นมีผลกระทบต่อวงการต่าง ๆ หลายวงการ เช่น นิเวศวิทยาของปลา มลพิษทางอากาศ หยาดน้ำฟ้า และการเปลี่ยนแปลงสภาพภูมิอากาศ
# กลุ่มดาวเทียม
กลุ่มดาวเทียม  คือกลุ่มของดาวเทียมที่ทำงานร่วมกันเป็นระบบ ซึ่งต่างจากดาวเทียมดวงเดียวตรงที่กลุ่มดาวเทียมสามารถครอบคลุมพื้นที่ได้ทั่วทั้งโลกหรือเกือบจะทั่วโลก โดยที่ทุกแห่งบนโลกจะสามารถรับสัญญาณจากดาวเทียมได้ตลอดเวลาอย่างน้อยหนึ่งดวง โดยดาวเทียมจะโคจรในระนาบวงโคจรแบบเติมเต็มเป็นชุด ๆ และเชื่อมต่อกับสถานีภาคพื้นดินซึ่งมีที่ตั้งกระจายอยู่หลายแห่งทั่วโลก และอาจมีการใช้ระบบสื่อสารข้ามดาวเทียม
# เมษายน พ.ศ. 2567
เมษายน พุทธศักราช 2567 เป็นเดือนที่ 4 ของปี พ.ศ. 2567 วันแรกของเดือนเป็นวันจันทร์ วันสุดท้ายของเดือนเป็นวันอังคาร

 สถานีย่อย:เหตุการณ์ปัจจุบัน
# นิวแคตช์รีพับลิก
นิวแคตช์รีพับลิก (New Catch Republic) เป็นแท็กทีมนักมวยปล้ำชาวอังกฤษของ WWE ที่สมาชิกประกอบด้วย Pete Dunne และ Tyler Bate

แชมป์และรางวัล
Attack! Pro Wrestling
Attack! 24/7 Championship (2 times) – Bate (1), Dunne (1)
Attack! Tag Team Championship (1 time) – Bate and Seven
Chikara
Chikara Campeonatos de Parejas (1 time) – Bate and Seven
King of Trios (2017) - Bate, Dunne and Seven
Destiny World Wrestling
DWW Championship (1 time) – Dunne
Fight Club:Pro
FCP Championship (1 time) – Dunne
FCP Tag Team Championship (2 time) – Bate and Seven
FutureShock Wrestling
FSW Adrenaline Championship (1 time) – Dunne
Insane Championship Wrestling
ICW World Heavyweight Championship (1 time) – Seven
International Wrestling Syndicate
IWS World Tag Team Championship (1 time) – Bate and Seven"Moustache Mountain IWS Tag Team Champs", International Wrestling Syndicate, Retrieved on 7 October 2018.Noël,  Mélanie. (7 October 2018) "BATE ET SEVEN CHAMPIONS AU QUÉBEC", Lutte Quebec, Retrieved on 7 October 2018.
Kamikaze Pro
Relentless Division Championship (1 time) – Bate
Over the Top Wrestling
OTT No Limits Championship (1 time) – Dunne
OTT Tag Team Championship (1 time) – Bate, Dunne and Seven 
Pro Wrestling Revolver
PWR Tag Team Championship (1 time) - Dunne with Millie McKenzie
Progress Wrestling
Progress Tag Team Championship (3 times) – Dunne and Seven (1), Bate and Seven (2)
Progress World Championship (1 time) – Dunne
Progress Atlas Championship (1 time) - Seven
Pro Wrestling Illustrated
Ranked Dunne No. 29 of the top 500 singles wrestlers in the PWI 500 in 2017
Ranked Bate No. 50 of the top 500 singles wrestlers in the PWI 500 in 2017
Ranked Seven No. 168 of the top 500 singles wrestlers in the PWI 500 in 2018
Revolution Pro Wrestling
RPW Undisputed British Tag Team Championship (1 time) – Bate and Seven
VII Pro Wrestling
VII Pro Championship (1 time) – Dunne
Westside Xtreme Wrestling
wXw Shotgun Championship (2 times) – Dunne (1), Bate (1)
WWE
NXT Tag Team Championship (2 times) – Bate and Seven (1), Dunne with Matt Riddle (1)
NXT UK Tag Team Championship – Bate and Seven (1 time)
NXT UK Heritage Cup (1 time) – Bate
WWE United Kingdom Championship (3 times) – Bate (2), Dunne (1)
WWE United Kingdom Championship Tournament (2017) – Bate
NXT Tag Team Championship Invitational (2018) – Bate and Seven
 Dusty Rhodes Tag Team Classic (2020) – Dunne with Matt Riddle
Undisputed WWE Tag Team Championship Contender Series (2024) – Dunne and Bate
NXT Year-End Award (1 time) 
 Match of the Year (2017) – Bate vs Dunne
# เจนนิเฟอร์'ส บอดี้ สวย ร้อน กัด สยอง
เจนนิเฟอร์'ส บอดี้ สวย ร้อน กัด สยอง (อังกฤษ: Jennifer's Body) เป็นภาพยนตร์แนว สยองขวัญตลก สัญชาติอเมริกันในปี 2009 เขียนบทโดย ดิอาโบล โคดี้ และผู้กำกับโดย คาริน คุซามะ นำแสดงโดย เมแกน ฟ็อกซ์ ในบทบาทนำ และ อแมนดา ไซฟรีด ร่วมกับ จอห์นนี่ ซิมมอนส์, เจเค ซิมมอนส์, เอมี เซดาริส และ อดัม โบรดี้ ในบทบาทสนับสนุน ภาพยนตร์เรื่องนี้พูดถึงนักเรียนมัธยมปลายคนหนึ่งที่ถูกปีศาจเข้าสิงร่าง หลังจากการสังเวย ซึ่งสังหารเพื่อนร่วมชั้นชายของเธอและกลืนกิน เพื่อที่จะเอาชีวิตรอด โดยที่เพื่อนสมัยเด็กของเธอพยายามจะยุติการฆ่าอย่างสนุกสนานพวกนี้ลง

การทำงานร่วมกับโคดี้อีกครั้งหลังจากร่วมมือกันในเรื่อง จูโน ภาพยนตร์โดย เจสัน ไรต์แมน กล่าวว่าเขาและโปรดิวเซอร์ของเขา "อยากสร้างภาพยนตร์ที่ไม่ธรรมดา"   โคดี้กล่าวว่าเธอต้องการให้ภาพยนตร์เรื่องนี้พูดถึงการเสริมพลังของผู้หญิงและสำรวจความสัมพันธ์ที่ซัับซ้อนระหว่างเพื่อนที่ดีที่สุดของบทนั่น  เป็นการเชื่อมโยงกับภาพยนตร์เรื่องนี้บูม! สตูดิโอ ผลิต นิยายภาพในชื่อ Jennifer's Body ซึ่งวางจำหน่ายในเดือนสิงหาคม พ.ศ. 2552

Jennifer's Body เปิดตัวครั้งแรกใน เทศกาลภาพยนตร์นานาชาติโตรอนโต เมื่อวันที่ 10 กันยายน พ.ศ. 2552  และเข้าฉายในโรงภาพยนตร์สหรัฐอเมริกาและแคนาดาเมื่อวันที่ 18 กันยายน พ.ศ. 2552  ภาพยนตร์เรื่องนี้มีผลงานที่ขาดความดแจ่มใสในบ็อกซ์ออฟฟิศโดยทำรายได้ 31.6 ล้านดอลลาร์เทียบกับงบประมาณ 16 ล้านดอลลาร์และได้รับการวิจารณ์ที่หลากหลายจากนักวิจารณ์ โดยมีบทสนทนา เสียงสะท้อนทางอารมณ์ และการแสดงได้รับการยกย่อง ในขณะที่การเล่าเรื่องและน้ำเสียงที่ไม่สม่ำเสมอถูกวิพากษ์วิจารณ์. หลังจากกระแส #MeToo Movement ได้รับการขนานนามว่าเป็น ลัทธิ สตรีนิยม คลาสสิก
# ศักย์ทางอุณหพลศาสตร์
ศักย์ทางอุณหพลศาสตร์  เป็นปริมาณสเกลาร์อย่างหนึ่งที่ใช้แสดงถึงสถานะทางอุณหพลศาสตร์ของระบบทางกายภาพ เฉกเช่นพลังงานศักย์ในวิชากลศาสตร์ ซึ่งมีนิยามว่าศักยภาพหรือความสามารถในการทำงาน ศักย์ต่าง ๆ มีความหมายที่แตกต่างกันไปเช่นกัน ปิแยร์ ดูเฮม เป็นผู้นำเสนอแนวคิดว่าด้วยศักย์ทางอุณหพลศาสตร์ใน ค.ศ. 1886 ในส่วนของโจไซอา วิลลาร์ด กิบส์ (Josiah Willard Gibbs) เขาใช้คำว่า fundamental functions ในงานเขา

ศักย์ทางอุณหพลศาสตร์ค่าหนึ่งที่สามารถตีความทางกายภาพคือพลังงานภายใน  (internal energy) โดยเป็นพลังงานของการจัดเรียงของระบบของแรงอนุรักษ์ (conservative force) (เหตุที่เรียกว่าศักย์) และมีความหมายต่อเมื่ออิงกับสิ่งอ้างอิง (หรือข้อมูล) ชุดหนึ่งที่นิยามไว้เท่านั้น นิพจน์ทางคณิตศาสตร์ของศักย์ทางอุณหพลศาสตร์อื่นทั้งหมดสามารถหาได้จากการแปลงเลอฌ็องดร์จากนิพจน์ของค่า  กล่าวได้ว่า ศักย์ทางอุณหพลศาสตร์ทั้งหมดสมมูลกัน ศักย์แต่ละศักย์เป็นการแสดงออกในอีกรูปแบบหนึ่งของศักย์อื่น ๆ

ในอุณหพลศาสตร์ แรงภายนอก อาทิแรงโน้มถ่วง ถือว่าส่งผลต่อพลังงานรวมมากกว่าจะส่งผลต่อศักย์ทางอุณหพลศาสตร์ ของไหลใช้งาน (working fluid) ในเครื่องจักรไอน้ำบนยอดเขาเอเวอเรสต์เป็นต้นมีพลังงานรวมมากกว่าอันเดียวกันที่อยู่ในร่องลึกก้นสมุทรมาเรียนา แต่มีศักย์ทางอุณหพลศาสตร์เท่ากัน เพราะพลังงานโน้มถ่วง (gravitational energy) อยู่กับพลังงานรวม ไม่ได้อยู่กับศักย์ทางอุณหพลศาสตร์เหมือนเช่นพลังงานภายใน

 คำอธิบาย 
ห้าศักย์ทางอุณหพลศาสตร์เช่น:

โดย  = อุณหภูมิ  = เอนโทรปี  = ความดัน  = ปริมาตร   เป็นจำนวนอนุภาคชนิด  ภายในระบบ และ  เป็นศักย์เคมีของอนุภาคชนิด  เซตของ  ทุกตัวรวมว่าเป็นตัวแปรธรรมชาติ แต่หากไม่มีปฏิกิริยาเคมีที่ทำให้จำนวนเปลี่ยนไปก็ไม่จำเป็นต้องพิจารณา ในมาตรฐาน ISO/IEC พลังงานอิสระเฮ็ล์มฮ็อลทซ์เรียกว่าพลังงานเฮ็ล์มฮ็อลทซ์ หรือฟังก์ชันเฮ็ล์มฮ็อลทซ์ และแทนด้วยตัวแปร  แต่ตัวแปร  เป็นที่แนะนำโดยIUPAC ISO และIEC

ศักย์ทั้งห้านี้เป็นพลังงานศักย์ทั้งสิ้น แต่นอกจากนี้ยังมีศักย์เอนโทรปี (free entropy) ตารางจตุรัสอุณหพลศาสตร์ (thermodynamic square) เป็นเครื่องมือช่วยจำและหาค่าศักย์ต่าง ๆ ที่สามารถนำมาใช้ได้

เฉกเช่นพลังงานศักย์ในวิชากลศาสตร์ ซึ่งมีนิยามว่าศักยภาพหรือความสามารถในการทำงาน ศักย์ต่าง ๆ มีความหมายที่แตกต่างกันไปเช่นกัน เป็นต้นดังต่อไปนี้:
 พลังงานภายใน  คือความสามารถทำงานบวกกับความสามารถปลดปล่อยความร้อน
 พลังงานเฮ็ล์มฮ็อลทซ์  คือความสามารถทำงานทั้งเชิงกลและที่ไม่ใช่เชิงกล
 เอนทาลปี  คือความสามารถทำงานที่ไม่ใช่เชิงกลบวกกับความสามารถปลดปล่อยความร้อน
 พลังงานกิบส์  คือความสามารถทำงานที่ไม่ใช่เชิงกล
# ปังตานัล (ละครโทรทัศน์ พ.ศ. 2533)
ปังตานัล  เป็นเทเลโนเบล่าของบราซิล สร้างโดย เบเนดีตู รุย บาร์บอซา ออกอากาศทางช่องเรจี มานเชเต เมื่อวันที่ 27 มีนาคม ถึงวันที่ 10 ธันวาคม พ.ศ. 2533

 นักแสดง 

 เกลาดียู มาร์ซู รับบท ฌูแซ "แซ" เลออนซียู (José "Zé" Leôncio) / โฌเวนตีนู "แวญู ดู รีโอ" (Joventino "Velho do Rio")

 กริชตียานา โอลีเวย์รา รับบท ฌูมา มาร์รัว (Juma Marruá)
 มาร์กุส วินเตอร์ รับบท ฌูมา มาร์รัว (Juma Marruá) โฌเวนตีนู "ฌูเว" เลออนซียู แนตู (Joventino "Jove" Leôncio Neto)
 จุสสารา เฟรย์เร รับบท ฟิโลเมนา "ฟิโล" อปาเรซิดา (Filomena "Filó" Aparecida)
 มาร์กุส ปัลเมย์รา รับบท ทาเดอู (Tadeu)
 เปาลู กอร์กูลโญ รับบท ฌูแซ เลออนซียู (หนุ่ม) / ฌูแซ ลูกัส เด นาดา (José Lucas de Nada)
 นาตาเลีย ทิมเบิร์ก รับบท มาเรียนา บรากา โนไวส์ (Mariana Braga Novaes)
 โรมูลู อารังชิส รับบท เลวี (Levy)
 คาสเซีย คิส รับบท มาเรีย มาร์รัว (Maria Marruá)
# ลมเล่นไฟ
ลมเล่นไฟ  เป็นละครโทรทัศน์ปี พ.ศ. 2567 ผลิตโดย บริษัท เมกเกอร์ เจ กรุ๊ป จำกัด กำกับการแสดงโดย วรวุฒิ นิยมทรัพย์ นำแสดงโดย เข็มอัปสร สิริสุขะ, ธีรเดช เมธาวรายุทธ และ อแมนด้า ออบดัม ออกอากาศทาง ช่อง 3 เอชดี เวลา 20.30-22.00 น. ทุกวันพุธและพฤหัสบดี เริ่มออกอากาศตอนแรกวันที่ 28 มีนาคม พ.ศ.2567 และออกอากาศตอนจบในวันที่ 29 พฤษภาคม พ.ศ.2567 รวมทั้งสิ้น 18 ตอน

นับเป็นละครยาวเรื่องแรกในรอบ 9 ปีของเข็มอัปสร ตั้งแต่ละครเรื่องกระทิง (เลือดมังกร) เมื่อปี 2558 (ไม่นับละครเรื่องนางร้ายที่รัก และซุปตาร์2550 ที่มาในฐานะดารารับเชิญ)'เชอรี่' หวนเล่นละครในรอบ 9 ปี นอกจากนี้ยังเป็นการพลิกรับบทร้ายครั้งแรกของธีรเดช เมธาวรายุทธและ อแมนด้า ออบดัม'อแมนด้า' เปิดใจ! พลิกเล่นบทร้ายครั้งแรก ใน 'ลมเล่นไฟ' รับยากสุดในชีวิต และยังเป็นผลงานการแสดงละครเรื่องแรกในชีวิตของจิรชยา แอนโฟเน่ ลูกสาวคนเล็กของ นก จริยา แอนโฟเน่ กับ จอนนี่ แอนโฟเน่ ในฐานะนักแสดงรับเชิญซูมด่วน ! นก จริยา ลงภาพ จีน จิรชยา ขอแฟน ๆ ช่วยตัดสินลูกสาวคนสวยเหมือนใคร ?

 งานสร้าง 
ทีมงาน นักแสดง และผู้จัดละครเรื่องลมเล่นไฟได้จัดพิธีบวงสรวงเอาฤกษ์เอาชัยที่ สตูดิโอช่อง 3 หนองแขม เมื่อช่วงเดือนกรกฎาคม 2566‘นก จริยา’นำทีมบวงสรวง‘ลมเล่นไฟ’ ‘เชอรี่-อาเล็ก-อแมนด้า’ประชันบทบาท

 นักแสดง 
นักแสดงหลัก ตัวละคร  นักแสดง พญ.พระพายพัด พิทักษ์เตโช (หมอพระพาย)เข็มอัปสร สิริสุขะอัคนียา รวีโชติช่วง (เฟลม)อแมนด้า ออบดัมธราดล (ดิน)ธีรเดช เมธาวรายุทธอนล รวีโชติช่วง (นล)ฐากูร การทิพย์วัสสิกา (ฝน)ณัฐฐชาช์ บุญประชมวนิดา (นิด้า)พริมรตา เดชอุดมอัคนี รวีโชติช่วงฉัตรชัย เปล่งพานิชคุณหญิงมณียา รวีโชติช่วงจริยา แอนโฟเน่มารุตทนงศักดิ์ ศุภการสุรีย์ปวีณา ชารีฟสกุล หลิวกุลภัสสรณ์ เสณีตันติภากุล จรูญปริญญ์ วิกรานต์วศิน งามแสงเดือนวริษฐ์ ทิพโกมุท องอาจรัฐนันท์ จรรยาจิรวงศ์ เม้งธรรม์ธัช ธารินทร์ภิรมย์น้ำไนล์ด.ญ.ฮิมาวาริ ทาจิรินักแสดงรับเชิญปวีณโกสินทร์ ราชกรม โยฮันกฤตกานต์ ประสิทธิ์พานิช มาร์คพีระกฤตย์ พชรบุณยเกียรติภาสกร เครือโสภณกันต์ศรุต นวประดิษฐกุลพระเอกละครธนวรรธน์ วรรธนะภูตินางเอกละครราณี แคมเปนเอกพงศ์ จงเกษกรณ์นัฐนิช ประดิษฐานนัทธมน สิโนทกก้องปริชญ์ สุกิจธราภิรมย์จิรชยา แอนโฟเน่พลับพลึง/ลิลลี่ภาวิกา อินทัศน์ตำรวจปัญญากร ศรมยุรา
# ที่สุด..สุนทราภรณ์
ที่สุด..สุนทราภรณ์ เป็นอัลบั้มชุดพิเศษของ แจ้ ดนุพล แก้วกาญจน์ ภายใต้สังกัดนิธิทัศน์ โปรโมชั่น ที่ออกวางแผงครั้งแรกเมื่อปี 2532 โดยเป็นการนำเพลงดังของวงดนตรีสุนทราภรณ์มาเรียบเรียงดนตรีใหม่จากเทวดาเดินดินถึงนิดนึงพอ สู่โอ๊ย โอ๊ย...คิดถึง“พี่แจ้”จัง

ต่อมาทางบริษัทนิธิทัศน์ เอโอเอ ได้นำอัลบั้มชุดนี้กลับมารีมาสเตอร์ด้วยฝีมือของคุณวู้ดดี้ สราวุธ พรพิทักษ์สุข

 รายชื่อเพลง 
หน้า A ลำดับที่  เพลง  นักร้องต้นฉบับ  คำร้อง  ทำนอง  เรียบเรียงเสียงประสาน1ขอให้เหมือนเดิมสุนทราภรณ์พรพิรุณครูเอื้อ สุนทรสนานเทวัญ ทรัพย์แสนยากร2ใจรักทองอาบ ถนอมวงศ์ศาสสัณฑ์ บุญญาสัย3กระซิบสวาทบุษยา รังสีธาตรี4เสียแรงรักใคร่สุนทราภรณ์ครูแก้ว อัจฉริยะกุล5หนึ่งน้อยปอยผมธาตรีศรายุทธ สุปัญโญ6นางฟ้าจำแลงครูแก้ว อัจฉริยะกุลหน้า B7ฝนหยาดสุดท้ายบุษยา รังสีพรพิรุณครูเอื้อ สุนทรสนานเทวัญ ทรัพย์แสนยากร8ปีศาจวสันต์ศรีสวัสดิ์ พิจิตรวรการ9รักเอาบุญสุนทราภรณ์ชอุ่ม ปัญจพรรค์ศรายุทธ สุปัญโญ10ฉันยังคอยพรพิรุณศาสสัณฑ์ บุญญาสัย11ขอพบในฝันครูแก้ว อัจฉริยะกุลเทวัญ ทรัพย์แสนยากร12นางฟ้าจำแลง (บรรเลง)ศรายุทธ สุปัญโญ

 เกร็ด
# ลินุกซ์ไลต์
thumb| คู่มือช่วยเหลือ
thumb| ภาพหน้าจอจากคู่มือช่วยเหลือ
thumb| การปรับแต่งลินุกซ์ไลต์
thumb| Lite Software โปรแกรมสำหรับติดตั้งซอฟต์แวร์ยอดนิยม
thumb| Lite Info แอปพลิเคชันสำหรับอัพโหลดข้อมูลระบบไปยังฐานข้อมูลฮาร์ดแวร์ชุมชน
ลินุกซ์ไลต์ (Linux Lite) เป็นการแจกจ่ายลินุกซ์ ที่ใช้ฐานมาจาก เดเบียนและอูบุนตู สร้างขึ้นโดยทีมโปรแกรมเมอร์ที่นำโดย Jerry Bezencon สร้างขึ้นในปี 2012 โดยใช้เอกซ์เอฟซีอีเป็นสิ่งแวดล้อมเดสก์ท็อป ทำงานบนใจกลางลินุกซ์

การแจกจ่ายลินุกซ์นี้มีจุดมุ่งหมายเพื่อดึงดูดผู้เริ่มต้นใช้งานลินุกซ์และผู้ใช้ไมโครซอฟท์ วินโดวส์โดยพยายามทำให้การเปลี่ยนจาก ไมโครซอฟท์ วินโดวส์เป็นลินุกซ์เป็นไปอย่างราบรื่นที่สุด เพื่อให้บรรลุเป้าหมายนี้ การแจกจ่ายลินุกซ์นี้พยายามที่จะรักษาองค์ประกอบด้านภาพลักษณ์และการทำงานของ Windows ไว้จำนวนมาก เพื่อสร้างประสบการณ์ที่ผู้ใช้ Windows สามารถรับรู้ได้ว่าคุ้นเคย นอกจากนี้ การแจกจ่ายลินุกซ์นี้ยังตั้งค่าไว้เพื่อ "ขจัดความเชื่อผิด ๆ ที่ว่าลินุกซ์นั้นใช้งานยาก" โดยพยายามนำเสนอประสบการณ์เดสก์ท็อปที่เรียบง่ายและใช้งานง่าย
# เจดีย์ไจตะลาน
เจดีย์ไจตะลาน  เป็นเจดีย์พุทธในเมืองมอละมไยน์ รัฐมอญ ประเทศพม่า มีความสูง 

เจดีย์สร้างขึ้นใน ค.ศ. 875 ในรัชสมัยของกษัตริย์มอญ มุตปิราชา โดยได้รับการเสริมขึ้นจากความสูงเดิม  มาเป็น  ในปัจจุบัน โดยกษัตริย์ต่อเนื่องกัน รวมถึงพระเจ้าฟ้ารั่ว ผู้ก่อตั้งอาณาจักรหงสาวดี ใน ค.ศ. 1764 มังมหานรธา แม่ทัพกองทัพพม่า ได้บูรณะเจดีย์แต่ยังไม่แล้วเสร็จ ใน ค.ศ. 1831 ซิตเก มองทอเล ซึ่งต่อมาดำรงตำแหน่งผู้ปกครองเมืองมอละมไยน์ ได้บูรณะเจดีย์ด้วยเงินระดมทุนจากสาธารณชนเพื่อป้องกันไม่ให้อัตลักษณ์ของเมืองมอละมไยน์จางหายไป เจดีย์ตั้งอยู่บนเนินเขามองเห็นทิวทัศน์ของเมือง เกาะใกล้เคียง อ่าวเมาะตะมะ แม่น้ำที่ล้อมรอบ และภูเขาหินปูนในรัฐกะเหรี่ยงทางทิศตะวันออก เชื่อกันว่ารัดยาร์ด คิปลิง ได้เขียนบท "Lookin' lazy at the sea" อันโด่งดังของเขาจากบทกวี "ถนนสู่มัณฑะเลย์" ที่เจดีย์แห่งนี้ และเป็นเจดีย์ที่ปรากฏในเรื่องเล่าของมะเมียะมะเมี๊ยะ เรื่องจริงหรือนิยายอิงประวัติศาสตร์? ศิลปวัฒนธรรม silpa-mag.com
# พระไจปูน
พระไจปูน หรือ เจดีย์ไจปูน (, ; มาจาก จย้าจก์ ('พระ') และ โป่น ('สี่'), จย้าจก์โป่นชาวมอญในประเทศไทย หน้าที่ 52 สารานุกรมไทยสำหรับเยาวชนฯ เล่ม 43) เป็นเจดีย์ในเมืองพะโค ภาคพะโค ประเทศพม่า สิ่งที่โดดเด่นของเจดีย์ไจปูนคือเป็นที่ประดิษฐานพระพุทธรูปสี่องค์ ซึ่งมีความสูง  เป็นพระพุทธรูปของพระพุทธเจ้าสี่องค์ ได้แก่ พระกกุสันธพุทธเจ้า, พระโกนาคมนพุทธเจ้า, พระกัสสปพุทธเจ้า และพระโคตมพุทธเจ้า ประทับนั่งหันหลังชนกันสี่ทิศ ตามความเชื่อสร้างขึ้นโดยกษัตริย์มิกาทิปปะแห่งพะโค ในคริสต์ศตวรรษที่ 7 และได้รับการบูรณะโดยพระเจ้าธรรมเจดีย์ ในปลายคริสต์ศตวรรษที่ 15

 หมายเหตุ
# กวมในโอลิมปิกฤดูร้อน 2024
ดินแดนกวมของสหรัฐ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 มีคณะกรรมการโอลิมปิกแห่งชาติกวม (KOKSH) เป็นตัวแทน จะเป็นการปรากฏตัวครั้งที่ 10 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1988

 นักกีฬา 
รายการต่อไปนี้เป็นจำนวนผู้เข้าแข่งขันในครั้งนี้

 กีฬาชายหญิงรวมมวยปล้ำ 0  2  2 ทั้งหมด  0  2  2

 มวยปล้ำ 

ผลการแข่งขันดังนี้

ฟรีสไตล์
นักกีฬารายการรอบ 16 คนรอบก่อนรองชนะเลิศรอบรองชนะเลิศรอบแก้ตัวรอบชิงชนะเลิศ / คู่แข่งขันผลการแข่งขันคู่แข่งขันผลการแข่งขันคู่แข่งขันผลการแข่งขันคู่แข่งขันผลการแข่งขันคู่แข่งขันผลการแข่งขันอันดับมีอา อาคิโนหญิง −53 กก.รัคเคล่า อาควิโน่หญิง −57 กก.
# ละครตู้เพลง
ละครตู้เพลง  เป็นละครเพลงหรือภาพยนตร์เพลงที่ใช้เพลงประกอบส่วนใหญ่เป็นเพลงสมัยนิยมที่เป็นที่รู้จัก ไม่ใช่เพลงต้นฉบับสำหรับเรื่องนั้น ๆ

ละครตู้เพลงบางเรื่องใช้เพลงที่หลากหลาย ในขณะที่บางเรื่องจำกัดตัวเองอยู่แค่เพลงที่ขับร้องโดยนักร้องหรือวงดนตรีคนเดียว หรือแต่งโดยนักแต่งเพลงคนเดียว ในกรณีเช่นนี้ โครงเรื่องมักเป็นชีวประวัติ ของศิลปินหรือศิลปิน ในละครตู้เพลงเรื่องอื่น ๆ โครงเรื่องเป็นเพียงเรื่องสมมติเท่านั้น สำหรับละครเพลงเกี่ยวกับนักดนตรีหรือการแสดงดนตรี บางเพลงอาจเป็นเพลงที่ตายตัว ซึ่งหมายความว่าเป็นการแสดงในโลกของละครหรือภาพยนตร์ ผลงานที่เกี่ยวกับดนตรีทั้งหมดล้วนเป็นเพลงที่ตายตัว เช่น ภาพยนตร์ชีวประวัติเกี่ยวกับนักร้องที่บางครั้งแสดงเพลงของตน โดยทั่วไปไม่ถือเป็นละครตู้เพลง

วิพิธทัศนาที่ไม่มีโครงเรื่องมักจะไม่อธิบายว่าเป็นละครตู้เพลง แม้ว่าการแสดงที่ไม่มีการวางแผนซึ่งมีองค์ประกอบการเต้นรำบางครั้งก็เป็นเช่นนั้น
# ฟุตบอลชิงแชมป์คอนคาแคฟ รุ่นอายุไม่เกิน 20 ปี 2024
การแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี 2024 เป็นการแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี ครั้งที่ 8 (จะเป็นครั้งที่ 29 หากรวมการแข่งขันทั้งหมด) การแข่งขันฟุตบอลชายระดับนานาชาติที่อายุต่ำกว่า 20 ปี จัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน จัดขึ้นที่ประเทศเม็กซิโก ในเมืองของเซลายาและอิราปัวโต ตั้งแต่วันที่ 18 กรกฎาคมถึง 4 สิงหาคม ค.ศ. 2024

การแข่งขันนี้มีการลดจำนวนทีมที่เข้าร่วมตามการเปลี่ยนแปลงรูปแบบที่คอนคาแคฟนำมาใช้ในเดือนกุมภาพันธ์ พ.ศ. 2566 โดยจะมีการแข่งขันโดย 12 ทีมแทนที่จะเป็น 20 ทีมที่เข้าร่วมในครั้งก่อนหน้านี้

เช่นเดียวกับครั้งก่อนหน้า การแข่งขันนี้จะทำหน้าที่เป็นรอบคัดเลือกโซนคอนคาแคฟ สำหรับฟุตบอลโลก รุ่นอายุไม่เกิน 20 ปี ทีมสี่อันดับแรกของการแข่งขัน (ผู้เข้ารอบรองชนะเลิศสี่ทีม) จะผ่านเข้ารอบ ฟุตบอลโลก รุ่นอายุไม่เกิน 20 ปี 2025 ที่ประเทศชิลี ในฐานะตัวแทนของคอนคาแคฟ

สหรัฐ เป็นทีมชนะเลิศที่จะป้องกันแชมป์ 3 สมัย

 ประเทศเจ้าภาพและสนามแข่งขัน 
เม็กซิโกได้รับการแต่งตั้งให้เป็นประเทศเจ้าภาพการแข่งขันโดยคอนคาเคฟเมื่อวันที่ 26 กุมภาพันธ์ พ.ศ. 2567 โดยมี เอสตาดิโอ มิเกล อาเลมัน บัลเดส ใน เซลายา และ เอสตาดิโอ เซอร์จิโอ เลออน ชาเวซ ใน อิราปัวโต เป็น สถานที่จัดงาน ทั้งสองแห่งตั้งอยู่ใน รัฐกวานาวาโต

เซลายาอิราปัวโตสนามกีฬามิเกล อเลมัน บัลเดสสนามเซร์คิโอ เลออน ชาเวซความจุ: 23,182 ที่นั่ง ความจุ: 25,000 ที่นั่ง200px200px
# ตลาดหัวรอ
ตลาดหัวรอ หรือ ตลาดสดพระคลังข้างที่อยุธยา เป็นตลาดที่ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา อยู่ในความดูแลของสำนักงานพระคลังข้างที่ โดยมีตำแหน่งที่ตั้งตลาดล้อมด้วยแม่น้ำ 3 แม่น้ำ คือ แม่น้ำเจ้าพระยา แม่น้ำป่าสักและแม่น้ำลพบุรี

ประวัติ
ตลาดหัวรอเป็นตลาดที่มีมามากกว่า 200 ปี โดยคำว่า "หัวรอ" มาจากคำว่า "ทำนบรอ" หมายถึง หลักสำหรับปักกันกระแสน้ำไม่ให้กระทบฝั่งแรงเกินไปและใช้สำหรับเบี่ยงเบนกระแสน้ำในแม่น้ำ เนื่องจากบริเวณนั้นแม่น้ำไหลมาบรรจบกัน เอกสารจากหอหลวง (ยุคอยุธยา) ระบุว่าเมื่อครั้งกรุงศรีอยุธยา ทำนบรอกว้าง 3 วา (ราว 6 เมตร) มีช่องกลางแม่น้ำสำหรับเรือใหญ่น้อยผ่านไปมา เป็นที่ลาดลงมาถึงตลิ่งทั้งสองฟาก ตรงกลางที่มีช่องให้เรือผ่าน ปูกระดานเป็นสะพานช้าง ชักเข้า-ออกได้ ทำนบรอนี้พวกมอญในกองทัพหงสาวดีสร้างขึ้นเมื่อราว พ.ศ. 2099 ในแผ่นดินสมเด็จพระมหาจักรพรรดิ

ในช่วงต้นรัตนโกสินทร์ตลาดหัวรอในสมัยนั้นเป็นตลาดท้องน้ำ มีลักษณะเป็นชุมทางแม่น้ำ จนถึงสมัยพระบาทสมเด็จพระจุลจอมเกล้าเจ้าอยู่หัว ปรากฏหลักฐานครั้งแรกจากการที่เคยถูกใช้เป็นโรงบ่อนเบี้ยมาก่อนและมีห้องแถวไม้หลังคามุงจากเป็นตลาดค้าขายขนาดย่อม ๆ ก่อนที่ตลาดจะถูกเพลิงไหม้ได้รับความเสียหายไปใน พ.ศ. 2440 ต่อมา พ.ศ. 2460 ตลาดหัวรอได้มีการพัฒนาไปสู่ตลาดบกโดยเริ่มมีการสร้างห้องแถวใหม่เป็นเครื่องไม้หลังคามุงสังกะสีจำนวนถึง 226 ห้อง ในเวลาต่อมาตลาดบกหัวรอยังได้รับการบูรณะซ่อมแซมเรือนแถวขึ้นใหม่เมื่อ พ.ศ. 2488 ช่วงหลังสงครามโลกครั้งที่ 2

ในช่วงหลัง พ.ศ. 2500 ได้มีการปรับปรุงตลาดเป็นตึกแถว และมีการขยายตัวของอาคารพาณิชย์บริเวณริมถนนอู่ทองมากขึ้น โดยส้านักงานทรัพย์สินส่วนพระมหากษัตริย์ได้เริ่มรื้อห้องแถวไม้ 2 ชั้น แล้วปลูกสร้างตึกแถว 3–4 ชั้นกัมปนาท เหล่าอุตสาหะ (2559). การพัฒนาพื้นที่ย่านตลาดหัวรอ จังหวัดพระนครศรีอยุธยา. มหาวิทยาลัยธรรมศาสตร์. คณะสถาปัตยกรรมศาสตร์และการผังเมือง.

ในสมัยปัจจุบันมีร้านค้า ร้านขายอาหาร ร้านก๋วยเตี๋ยว ร้านขนมโบราณและร้านโชว์ห่วยหลายร้าน โดยเฉพาะบริเวณถนนอู่ทอง
# ซีรีส์รอบคัดเลือกโอลิมปิก 2024
ซีรีส์รอบคัดเลือกโอลิมปิก 2024  เป็นงานเทศกาลสองระดับที่จัดขึ้นในเดือนพฤษภาคมและมิถุนายน ค.ศ. 2024 ซึ่งจัดโดยคณะกรรมการโอลิมปิกสากล ใน 4 ชนิดกีฬาโอลิมปิก ได้แก่ เบรกกิง, ปีนหน้าผา (ความเร็ว กับโบลเดอร์กับลีด), สเกตบอร์ด (พาร์กและถนน) และบีเอ็มเอ็กซ์ ฟรีสไตล์ สนามแข่งขันทั้งสองแห่งคือ เซี่ยงไฮ้ ประเทศจีน ระหว่างวันที่ 16 ถึง 19 พฤษภาคม และ บูดาเปสต์ ประเทศฮังการี ระหว่างวันที่ 20 ถึง 23 มิถุนายน ผู้ชนะในการแข่งขันดังกล่าวจะได้รับคัดเลือกเข้าร่วมกีฬาโอลิมปิกฤดูร้อน 2024

 โควต้าที่มีอยู่ 

ตำแหน่งโควต้าต่อไปนี้มีอยู่ในรายการที่แข่งขันกันในซีรีส์รอบคัดเลือก:

 ชนิดกีฬา รายการ ผู้เข้าแข่งขันที่ผ่านการคัดเลือกสำหรับ OQS โควต้าปารีส 2024 ที่ยังว่างเบรกกิง บี-บอย บุคคล40 7 บี-เกิร์ล บุคคล407สเกตบอร์ดสตรีทชาย4420พาร์กชาย4420สตรีทหญิง4420พาร์กหญิง4420บีเอ็มเอ็กซ์ฟรีสไตล์ชาย246หญิง246ปีนหน้าผาความเร็วชาย325โบลเดอร์กับลีดชาย4810ความเร็วหญิง325โบลเดอร์กับลีดหญิง4810
# ลีอา ไมเวีย
โอฟีเลีย ไมเวีย (Ofelia Maivia) (Fuataga; 6 สิงหาคม พ.ศ. 2474 – 19 ตุลาคม พ.ศ. 2551) เป็นผู้ก่อการมวยปล้ำอาชีพชาวซามัว ไมเวียเป็นภรรยาของปีเตอร์ ไมเวีย นักมวยปล้ำอาชีพชาวซามัว และเป็นยายของนักแสดงและนักมวยปล้ำ ดเวย์น จอห์นสัน หรือที่รู้จักในชื่อเดอะร็อก ลีอามีบทบาทที่ไม่น่าเชื่อถือใน Magnum, P.I. ตอน "นายไวท์เดธ" เธอเล่นด้วยตัวเองในชีวิตจริงในฐานะโปรโมเตอร์มวยปล้ำ

วันที่ 1 เมษายน 2024 ลีอาได้รับการบรรจุชื่อเข้าสู่หอเกียรติยศ WWE Hall of Fame โดยเดอะร็อกหลานชายของเธอ

ผลงานความสำเร็จ
 World Wrestling Federation/World Wrestling Entertainment
 WWE Hall of Fame (Class of 2024)
# แหลมนะกะริ
แหลมนะกะริ  หรือที่รู้จักกันในชื่อ แหลมเจดีย์  และ แหลมมอทีน  เป็นแหลมในประเทศพม่า ทางตะวันตกของดินดอนสามเหลี่ยมปากแม่น้ำอิรวดี ตั้งอยู่ห่างจากเกาะเพรพาริสไปทางตะวันออกเฉียงเหนือ  และห่างจากหมู่เกาะอันดามันและนิโคบาร์ ดินแดนสหภาพของประเทศอินเดีย 

แหลมนะกะริเป็นจุดเหนือสุดของทะเลอันดามันตรงรอยต่อกับอ่าวเบงกอล ทางใต้และตะวันออกของจุดนี้คือทะเลอันดามัน ส่วนทางเหนือและตะวันตกคืออ่าวเบงกอล

อาณาจักรมเยาะอู้เคยครอบครองแหลมนะกะริอยู่เป็นเวลานาน แหลมนี้เคยเป็นสนามรบในสงครามระหว่างมเยาะอู้กับตองอู ค.ศ. 1545 ถึง ค.ศ. 1547Prostar Sailing Directions 2005 India & Bay of Bengal Enroute By National Geospatial-intelligence Agency พ่อค้าชาวอังกฤษส่วนใหญ่ถูกสังหารหมู่ในเดือนตุลาคม ค.ศ. 1759Captain Alves' Account of the Loss of Negrais in 1759. archive.org 2010-11-11

 ศัพทมูลวิทยา 
ชื่อในภาษาตะวันตกว่า Negrais มาจากชื่อในภาษาพม่าว่า นะกะริ  ซึ่งมาจากคำว่า นาคราช  มาจากเรื่องราวของราชานาค เซยาเตนะ  ซึ่งรับพระเกศาธาตุพระพุทธเจ้าและสร้างเจดีย์ที่แหลมแห่งนี้